Роберто Баджо

Робе́рто Ба́джо (итал Roberto Baggio; 1967 йисан 18 феврал, Кальдоньо, Венеция, Италия) — Италиядин футболхъан я. Кьведлагьай гьужумдайди ва гьужумдай зур-хуьдайди хьиз къугъвазвай тир. Вичин кариера (1982—2004) Италияда тухвана, ам «Виченца», «Фиорентина», «Ювентус», «Милан», «Болония», «Интер», «Брешиа» клубрин патал къугъвана. Италиядин кӀватӀурдин къугъвадайди, гьам патал 1990, 1994 и 1998 йисарин Дуьньядин чемпионатра экъечӀна. 1993-лагьай йисан дуьньядинни Европадин квайни-квай къугъвадайди, 1993-лагьай йисуз УЕФА-дин Кубок къачуна, 1994-лагьай йисан дуьньядин чемпионатдин арсдин (гимишдин) призер, 1990-лагьай йисан дуьньядин чемпионатдин кишпирдин призер, 1994/95- ва 1995/96-лагьай сезонрин Италиядин чемпион; 1994/95-лагьай йисуз Италиядин кубок къачуна. Тек сад тир пуд дуьньядин чемпионатдал гол янвай футболхъан я. 2000-лагьай йисуз ФИФА-ди интернет хабар кьунин нетижайрив кьурвал, XX-лагьай виш йисан квайни-квай къугъвайдайбурун арада ада 4-лагьай мукь (чка) кьуна (Марадонадин, Пеледин, Эйсебиудин гуьгъуьна). 2004-лагьай йисуз «ФИФА 100» лугьудай сиягьдик акатна. World Soccer журналдин фикирдалди ам XX-лагьай виш йисан виридалайни чӀехи футболхъанрин сиягьдик кутуна. Спортдин кариера акьалтӀарайдалай кьулухъ ада хъсанвилин кар ийиз гатӀумна. 2002-лагьай йисалай инихъ — ФАО-дин хъсанвилин ихтиярдин векил я. «World Peace Award» (2014) пишкешдин лауреат я. == Баянар == == ЭлячӀунар == Категория:Италиядин футболхъанар Категория:Италиядин футболдай кӀватӀурдин къугъвадайбур Категория:Виченца ФК-дин къугъвадайбур Категория:Фиорентина ФК- дин къугъвадайбур Категория:Ювентус ФК-дин къугъвадайбур Категория:Милан ФК- дин къугъвадайбур Категория:Болонья ФК-дин къугъвадайбур Категория:Интернационале ФК-дин къугъвадайбур Категория:Брешиа ФК-дин къугъвадайбур Категория:«Къизилдин тупунин» лауреат Категория:ФИФА 100 Категория:Алфавитдиз килигна футболистар